Projekts

LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot. Nr. .§)

**Par valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļu izlietojumu**

1. Saskaņā ar likuma “Par aviāciju” [27. panta](https://likumi.lv/ta/id/57659-par-aviaciju#p27) piekto daļu noteikt, ka 2021. gadā valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļi 72 418 *euro* apmērā tiek izlietoti, lai:

1.1. valsts akciju sabiedrība “Starptautiskā lidosta “Rīga”” (vienotais reģistrācijas numurs 40003028055) daļēji segtu izdevumus 52 418 *euro* apmērā saistībā ar divu sprāgstvielu palieku detektoru iegādi valsts nozīmes civilās aviācijas lidlaukam “Rīga”;

1.2. sabiedrība ar ierobežotu atbildību “Aviasabiedrība “Liepāja”” (vienotais reģistrācijas numurs 40003134391) segtu izdevumus 20 000 *euro* apmērā saistībā ar valsts nozīmes civilās aviācijas lidlauka aviācijas drošības vadītāja uzturēšanu.

2. Satiksmes ministrijai uzraudzīt, lai minētie līdzekļi tiek izmantoti paredzētajam mērķim un sabiedrība ar ierobežotu atbildību “Aviasabiedrība “Liepāja”” (vienotais reģistrācijas numurs 40003134391) līdzekļus izlietotu līdz 2021. gada 31. decembrim.

3. Atļaut valsts akciju sabiedrībai “Starptautiskā lidosta “Rīga”” no valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” 2020.gadā saņemtos, bet sakarā ar Covid-19 ietekmes uz valsts akciju sabiedrības “Starptautiskā lidosta “Rīga”” darbības rezultātiem un negūtiem ieņēmumiem, kas bija nepieciešami plānotā sprāgstvielu detektora iepirkuma veikšanas līdzfinansējumam, neizlietoto līdzekļu daļu 8 174.92 *euro* apmērā papildus novirzīt šā rīkojuma 1.1.apakšpunktā minēto sprāgstvielu paliekudetektoru iegādei.

Ministru prezidents A.K.Kariņš

Satiksmes ministrs T.Linkaits

Iesniedzējs: Satiksmes ministrs T.Linkaits

Vīza: valsts sekretāre I.Stepanova